Tronhiems Adresse-Contoirs Efterretninger, 1799-08-30
Da jeg nu er een blandt dette Steds Beboere, og agter Stedet saa højt, og erkjender det saa vigtigt, at det ei uden Fornærmelse kan kaldes en Udørken, paa den anden Side veed, at den Trondhjemske Avis læses paa de fleste Steder i Staten, og af mange vigtige Læsere, der formedelst Stedets lange Fraliggenhed kan have liden Kundskab om det, og derefter fatter urigtige Tanker om det, fordi den moraliter gode Provst Steen, i det Øjeblik da han følte sig igjennem trængt af Sorg over Tabet af sin Kone, lader ubemærkt af sig selv flyde fra Pennen et Udtryk, der hverken kan være den enkelte Mand af, eller Mængden i, Menigheden ligegyldig, saa for at frelse dette vigtige Sted fra en ufortjent Ringeagtelse i Publicums Tanker, anseer jeg det for en Pligt, herved offentlig, i det mindste at berøre saa mange af Stedets Vigtigheder, at dog enhver Læser kan sættes i Stand til at indsee det ingen Udørken er. Stedets Beliggenhed, siger enhver fremmed Reisende som seer det, er behagelig, hvilken Sandhed saa vil negte. – Jordbunden er saadyrkeværdig, at man paa faa Steder finder den bedre, Mergel har jeg fundet paa forsk ellige Steder i Sognet, og troer den findes paa mange flere. Sognet har mange Beboere, men kan føde flere, hvis Jorddyrkningen vil vedblive at gjøre de Fremskridt, som den i de seneste Aaringer har viist Begyndelse af, og som et Beviis for Stedets Dyrkeværdighed, uagtet det ligger saa langt i Nord, vil jeg kun anføre følgende: For omtrent 10 Aar siden kom til Sognet en fattig Huusmand fra Guldbrandsdalen, hvilken fik en Huusmandsplads til at boe paa, denne Mand har saaledes anvendt sin Tid paa at byrke Jorden, at han ei har trukket en Fisk op af Søen, og har tillige ei allene levet godt, men ansees endog af Alle for at være en velbeholden Mand. Saa gode og beqvemme Redskaber, som der i de kultiverede sydlige Egne findes, mangle dette Sted endnu, men nu har dog Forskjellige allerede begyndt at anskaffe sig de bedre, og med Fornøielse har jeg i den senere Tid erfaret, at Jorddyrkningen, som Folket forhen havde liden Agtelse for, nu besieler de Fleste, og af Mange tales om med Anger over, at de i Fortiden have havt saa liden Følelse for denne saa vigtige Sag. Og naar en Gaardepart nu sælges, betales den 6 a 8 Gange saa høit, som den 8 Aar forhen kostede. Spinderokken og Vævstolen ere ej hellere nu nogle fremmede Redskaber, men findes og bruges i de fleste Huse, og uagtet Stedet som meldt endnu mangler forskjellige gode Redskaber, kan det dog fremvise enkelte gode, som endnu ere fremmede i mere kultiverede Egne, Overhoved troer jeg man gjerne nu kan applicere paa Stedet det bekjendte gamle Ordsprog; vi bene cæpit, habet dimidium Facti. Foruden Stedets Næringsvei i Jorddyrkning, har det tillige Fiskerierne. Stedets Kirke er en blandt de smukkeste Landsbykirker i Riget, og er een blandt Alderdommens Rariteter, Kirken har og et smukt Orgel. Fra Oplysningens Side maa Folket endnu betragtes som fattigt, dog forstaae de godt, at skille Vadmel fra Klæde, i hvilken bemærkelse man end vil tage dette Ordsprog, og jeg kjender baade den og de af Menigheden, som hiertelig ønske at faae en videnskabelig Beboer iblandt sig, der kunde lære dem nyttige Ting i forskjellige Dele, og med det samme baade gavne sig selv og Menigheden. Trondhjem, den 29 Augustii 1799. Holmboe.